ദിവസങ്ങള്ക്ക് മുമ്ബ് വാഹനാപകടത്തില് കുടുംബത്തിന്റെ അത്താണിയായിരുന്ന മകന് മരിച്ച ആഘാതം വിട്ടുമാറും മുമ്ബ് മാതാപിതാക്കള്ക്ക് കാണ്ടേണ്ടിവന്നത് മരുമകളുടെ മൃതദേഹം: പോത്തന്കോട് ഭര്ത്താവിന്റെ മരണത്തില് മനംനൊന്ത് യുവതി പാറക്കുളത്തില് ആത്മഹത്യ ചെയ്തു പോത്തന്കോട് പ്ലാമൂട് ചിറ്റിക്കര പാറക്കുളത്തില് യുവതിയെ ആത്മഹത്യ ചെയ്ത നിലയില് കണ്ടെത്തി. പ്ലാമൂട് സ്വദേശിനി മിഥുന 22 ആണ് മരിച്ച നിലയില് കണ്ടെത്തിയത്. ഭര്ത്താവിന്റെ മരണത്തില് മനംനൊന്ത് യുവതി പാറക്കുളത്തില് ചാടി ആത്മഹത്യ ചെയ്തതാകാമെന്ന നിഗമനത്തിലാണ് പോലീസ്. രാവിലെയാണു മിഥുനയുടെ മൃതദേഹം കണ്ടെത്തിയ സമീപവാസികള് ബന്ധുക്കളെയും പൊലീസിനെയും വിവരം അറിയിച്ചത്. മുട്ടത്തറയിലുണ്ടായ വാഹനാപകടത്തിലാണ് ഭര്ത്താവ് സൂരജ് കൊല്ലപ്പെട്ടത്. വാഹനാപകടത്തില് സൂരജ് മരിച്ച് എട്ടാം ദിവസമാണ് മിഥുനയെ പാറക്കുളത്തില് ആത്മഹത്യ ചെയ്ത നിലയില് കണ്ടെത്തിയത്. പ്ലാമൂട് ചിറ്റിക്കര പാറ കുളത്തില് ഇന്ന് രാവിലെ ഏഴുമണിയോടെ സമീപ വാസികള് മൃതദേഹം കണ്ടെത്തുകയായിരുന്നു. പുലര്ച്ചെ മുതല് കാണാനില്ലാത്തിനെ തുടര്ന്ന് നടത്തിയ തിരച്ചിലിലാണ് മൃതദേഹം കണ്ടെത്തിയത്. വെയിലൂര് കന്നുകാലിവനം സ്വദേശിനിയാണ് മിഥുന. രണ്ടുവര്ഷം മുമ്ബായിരുന്നു മിഥുനയും സൂരജും വിവാഹിതരായത്. സെപ്തംബര് 5ന് ഞായറാഴ്ച രാവിലെ എട്ടരയോടെ നഴ്സിംഗ് വിദ്യാര്ത്ഥിനിയായ ഭാര്യയെ തിരുവല്ലത്തെ നഴ്സിംഗ് സ്കൂളിലാക്കിയശേഷം തിരികെ പോത്തന്കോട്ടുള്ള വീട്ടിലേക്കു മടങ്ങുന്നതിനിടെ ഉണ്ടായ അപകടത്തിലാണ് സൂരജ് മരിച്ചത്. ആറ്റിങ്ങല് സ്വദേശികള് സഞ്ചരിച്ച കാര് നിയന്ത്രണംവിട്ട് സൂരജിന്റെ ബൈക്കില് ഇടിക്കുകയും കാര് ബൈപ്പാസിലെ ഡിവൈഡറിലേക്കു പാഞ്ഞുകയറി മറിയുകയുമായിരുന്നു. ബൈക്ക് 100 മീറ്ററോളം നിരങ്ങി നീങ്ങി. കാറിന്റെ ഒരു വശം പൂര്ണമായും തകര്ന്നു. ഇടിയുടെ ആഘാതത്തില് സൂരജിന്റെ ഇടതുകൈ അറ്റു തെറിച്ചു. ഉടന് ആശുപത്രിയില് എത്തിച്ചെങ്കിലും ജീവന് രക്ഷിക്കാനായില്ല. കടകളില് പായ്ക്കറ്റ് ഫുഡുകള് മിനിലോറിയില് എത്തിക്കുന്ന ജോലിചെയ്താണ് സൂരജ് കുടുംബം പോറ്റിയിരുന്നത്. ഇറങ്ങിയോടിയ കാര് യാത്രക്കാരെ ജനക്കൂട്ടം പിന്തുടര്ന്നു പിടികൂടി തടഞ്ഞുവച്ചു പോലീസിനെ ഏല്പ്പിക്കുകയായിരുന്നു. കാറോടിച്ചിരുന്ന ആറ്റിങ്ങല് മൂന്നുമുക്ക് സ്വദേശി ബ്രൗണ്52, സഹോദരങ്ങളായ ബിനു രാജു36, വിമല് രാജു33 എന്നിവരെ ഫോര്ട്ട് പോലീസ് അറസ്റ്റ് ചെയ്തിരുന്നു. ഇവരുടെ വാഹനത്തില് നിന്ന് മദ്യക്കുപ്പികളും കണ്ടെത്തി. ഒന്നിച്ചിരുന്ന് ഭക്ഷണം കഴിക്കാമെന്നു പറഞ്ഞ് പുറപ്പെട്ട മകനെയോര്ത്ത് സങ്കടമടക്കാനാകാതെ കരഞ്ഞ സൂരജിന്റെ അച്ഛന്റെ മുഖം വിങ്ങലായി നില്ക്കുന്നതിനിടയിലായിരുന്നു മരുമകളുടെ ആത്മഹത്യയും. പോത്തന്കോട് അയിരൂപ്പാറ പാറവിളാകത്ത് സൂര്യ ഭവനില് സുനില്കുമാറിന്റെയും മോളിയുടെയും രണ്ടാമത്തെ മകനാണ് സൂരജ്. കടകളില് പായ്ക്കറ്റ് ഫുഡുകള് മിനിലോറിയില് എത്തിക്കുന്ന ജോലിചെയ്താണ് സൂരജ് കുടുംബം പോറ്റിയിരുന്നത്. കുടുംബത്തിന്റെ ഏക അത്താണിയായിരുന്നു സൂരജ്.